Mierna otrava hubami väčšinou spôsobí ťažkosť v žalúdku, vracanie alebo hnačku. Zvyčajne sa jej príznaky dostavia okolo 4 až 12 hodín po konzumácii. Vážna otrava hubami môže mať fatálne následky. Okrem gastrointestinálnych problémov so žalúdkom, zvracania, žalúdočných kŕčov a hnačky s prímesou krvi sa môže objaviť dehydratácia a pri neskorom klinickom zásahu môže dôjsť k zlyhaniu obličiek či pečene. Otrava smrteľne jedovatými hubami môže zapríčiniť smrť. Ide o tzv. hepatotoxický typ otravy. Pri podozrení na otravu hubami okamžite vyhľadajte lekársku pomoc.\r